42. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 46 της 25 Φεβρ./24 Μαρτ. 1965 (ΦΕΚ Α' 48) Περί εγκρίσεως της υποκαταστάσεως του Ελληνικού Δημοσίου εις απαιτήσεις της Αγροτικής Τραπέζης της Ελλάδος προερχομένας εκ δανείων χορηγηθέντων υπό της Τραπέζης ταύτης προς σπογγαλιείς και σπογγαλιευτικάς επιχειρήσεις κατά τας περιόδους 1948, 1949 και 1950. Λαβόν υπ' όψιν: 1)Την υπ' αριθ. 195 της 13.11.1964 πράξιν αυτού περί ρυθμίσεως οφειλών αλιέων και σπογγαλιευτικών επιχειρήσεων, προερχομένων εκ δανείων της Αγροτικής Τραπέζης της Ελλάδος. 2)Το υπ' αριθ. 308058/31.12.1964 έγγραφον του Υπουργού των Οικονομικών και την προφορικήν εισήγησιν του αυτού Υπουργού και του Υπουργού Βιομηχανίας, περί των λόγων οίτινες, επιβάλλουν όπως, τα δια της ως άνω πράξεως ληφθέντα ευεργετικά μέτρα, επεκταθώσι και δια τους οφειλέτας σπογγαλιείς, δανείων, χορηγηθέντων αυτοίς κατά τα έτη 1948-1950 υπό της Αγροτικής Τραπέζης της Ελλάδος, άνευ της εγγυήσεως του Ελληνικού Δημοσίου. 3)Τας διατάξεις της παρ. 9 του άρθρου πέμπτου του Ν.Δ. 3908/1958, αποφασίζει: 1.Εγκρίνει την υποκατάστασιν του Ελληνικού Δημοσίου εις απαιτήσεις της Αγροτικής Τραπέζης της Ελλάδος προερχομένας εκ δανείων χορηγηθέντων υπό της Τραπέζης ταύτης προς σπογγαλιείς και σπογγαλιευτικάς επιχειρήσεις κατά τας περιόδους 1948, 1949 και 1950. Το εκ της αιτίας ταύτης καταβληθησόμενον τη Α.Τ.Ε., υπό του Δημοσίου, ποσόν, θα συνίσταται εις τα χορηγηθέντα προς τους σπογγαλιείς κεφάλαια πλέον τόκων υπολογιζομένων βάσει του, επί χρηματοδοτήσεων της Τραπέζης της Ελλάδος εκ του εκδοτικού προνομίου, ισχύσαντος εκάστοτε επιτοκίου, ως και προμηθείας εκ 0,50% ετησίως μέχρις εξοφλήσεως, μειωμένα κατά τας γενομένας υπό των οφειλετών πάσης φύσεως καταβολάς. Η, ως εν τοις ανωτέρω, πληρωμή θα βαρύνη τον Προϋπολογισμόν των εξόδων του Υπουργείου Βιομηχανίας, εγγραφομένης προς τούτο σχετικής πιστώσεως. 2.Επί τη, κατά την προηγουμένην παράγραφον, εξοφλήσει, η Αγροτική Τράπεζα δέον να βεβαιώση εις το Δημόσιον Ταμείον εις βάρος των οφειλετών τας εκ των προκειμένων δανείων εξοφληθείσας δ' αυτή υπό του Δημοσίου οφειλάς. 3.Δια τας βεβαιωθησομένας ως άνω οφειλάς ισχύουσιν αναλόγως τα, εν τη υπ' αριθ. 195/13.11.1964 πράξει αυτού, οριζόμενα. 4.Εις τον Υπουργόν των Οικονομικών ανατίθεται η ρύθμισις παντός ειδικού θέματος ανακύπτοντος εκ της εφαρμογής της προρρηθείσης υπ' αριθ. 195/1964 πράξεως Υπουργικού Συμβουλίου και της παρούσης. 